शर्मा जैसे जननेता इस धार के बने रहने में ही नहीं, बल्कि इसे दिनों-दिन प्रखर बनाने में बाँसगड़ा के आदिवासी समाज का भला देखते हैं। तभी वे आदिवासी लोगों को उत्प्रेरित करते हैं -‘‘यह छोटी-सी जनखदान भी किरकिरी बन गई है आँख की। चारों तरफ भेडि़यें गुर्रा रहे हैं। वे हमें खा जाने पर आमादा हैं लेकिन क्या हम उनके नापाक इरादे पूरे होने देंगे? नहीं ! हर्गिज नहीं। इसलिए हमें धार की जरूरत है, सतत सान से ताजा होती धार-चाहे हमें कोई भी कुर्बानी क्यों न देनी पड़े’’ ‘‘सारा लोहा उन लोगों का, अपनी केवल धार।’’10 यहाँ कहने की जरूरत नहीं है कि शर्मा के उक्त कथन में उपन्यासकार की आदिवासी जीवन-समाज के प्रति होने वाली गहरी चिंता और संवेदना साफ जाहिर होती है।